

**LĪVĀNU NOVADA PAŠVALDĪBA**

Reģistrācijas Nr. 90000065595, Rīgas iela 77, Līvāni, Līvānu novads, LV – 5316,

tālr.: 65307250, e-pasts: pasts@livani.lv

**Līvānu novada pašvaldības domes \_\_\_\_\_\_\_\_\_\_ saistošo noteikumu Nr. \_\_\_\_\_\_\_ "Par pašvaldības atbalstu sporta veicināšanai Līvānu novadā"  
paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības  pamatojums | * 1. Saistošo noteikumu mērķis ir veicināt Līvānu novada iedzīvotāju iesaistīšanos sportiskās aktivitātēs, veselīgu dzīvesveidu, sportistu rezultātu izaugsmi, popularizēt sporta veidus, veicināt sporta sacensību organizēšanu Līvānu novadā, kā arī sekmēt sporta organizāciju veidošanos un darbību.   2. Pašvaldību likuma 4. panta pirmās daļas 7. punkts noteic pašvaldības autonomo funkciju veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanā, bet tā paša likuma 5. panta pirmā daļa paredz, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tas nav citu institūciju kompetencē un šādu darbību neierobežo citi likumi.   3. Sporta likuma 7. panta pirmās daļas 3., 5. un 6. punkts nosaka, ka pašvaldības, veicinot veselīgu dzīvesveidu un sporta attīstību savā administratīvajā teritorijā, ir tiesīgas sekmēt sporta organizāciju, tajā skaitā sporta klubu, veidošanos un darbību; finansēt sporta sacensības; finansēt licencētas sporta izglītības programmas un sporta pasākumus, ko īsteno to administratīvajā teritorijā esošie sporta klubi.   4. Pašvaldības pilnvarojums izstrādāt saistošos noteikumus izriet no Pašvaldību likuma 44. panta otrās daļas, kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. |
| 2. Fiskālā ietekme uz pašvaldības budžetu | 2.1. Pašvaldības finansiāla atbalsta kopējo summu Dome nosaka kārtējā gada budžetā. Palielināta ietekme uz budžetu nav plānota, jo saistošie noteikumi aizstāj iepriekšējos saistošos noteikumus, kas nosaka kārtību, kādā pašvaldības dome piešķir Līvānu novada pašvaldības finansiālu atbalstu sporta organizāciju darbības nodrošināšanai, sportistu dalībai sporta sacensībās un treniņnometnēs, atbalstu amatieru komandām un fizisko personu apvienībām veselīga dzīvesveida veicināšanai, un sporta sacensību organizēšanai Līvānu novada administratīvajā teritorijā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi  pašvaldības teritorijā, kā arī plānotā regulējuma ietekme uz konkurenci | 3.1. Sabiedrības mērķgrupas, uz kurām attiecināms saistošo noteikumu tiesiskais regulējums, ir fiziskas personas, kuras nodarbojas ar sportu un fiziskām aktivitātēm veicinot veselīgu dzīvesveidu, un saistošo noteikumu nosacījumiem atbilstošas juridiskas personas, kuras nodrošina sporta aktivitātes Līvānu novada administratīvajā teritorijā deklarētām fiziskām personām, kā arī juridiskas personas, kuras organizē pašvaldības atbalstītas sporta sacensības.  3.2. Saistošo noteikumu tiesiskais regulējums labvēlīgi ietekmēs mērķgrupas, jo to ieviešanai vienlaikus tiek plānota labvēlīga ietekme gan uz iedzīvotāju veselīga dzīvesveida, gan sporta attīstības veicināšanu.  3.3. Noteikumu tiesiskais regulējums neradīs mērķgrupām jaunas tiesības, bet nodrošinās vienlīdzīgas iespējas saņemt pašvaldības finansiālo atbalstu sporta aktivitāšu realizācijai, un veicinās veselīgu dzīvesveidu un paaugstinās novada iedzīvotāju dzīves kvalitāti.  3.4. Ietekme uz vidi – nav paredzēta.  3.5. Ietekme uz uzņēmējdarbības vidi pašvaldības teritorijā – ar saistošajiem noteikumiem tiks veicinātas uzņēmējdarbības aktivitātes, jaunu sporta klubu veidošanās un esošo sporta klubu attīstība un izaugsme, kā arī paaugstināta to konkurētspēja. |
| 4. Ietekme uz administratīvajām procedūrām un to izmaksām | 4.1. Iesniegumus "Pašvaldības finansiālā atbalsta saņemšanai" iesniedz Līvānu novada Kultūras, tūrisma un sporta pārvaldei.  4.2. Iesniegumu un tam pievienotos dokumentus izskata un atbilstību noteikumiem izvērtē Līvānu novada Kultūras, tūrisma un sporta pārvalde.   * 1. Lēmumu par finansiāla atbalsta piešķiršanu pieņem Līvānu novada pašvaldības dome, apstiprinot kārtējā gada pašvaldības pamatbudžetu.   2. Domes lēmumus var pārsūdzēt Administratīvajā rajona tiesā.   3. Pamatojoties uz Līvānu novada pašvaldības domes piešķirto finansējumu, Līvānu novada pašvaldība slēdz līgumu par atbalsta piešķiršanu.   4. Pašvaldības finansiālo atbalsta izmaksu veic Līvānu novada Centrālās pārvaldes Grāmatvedības nodaļa.   5. Galvenie procedūras posmi un privātpersonām veicamās darbības noteiktas saistošajos noteikumos.   6. Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | 5.1. Saistošie noteikumi izstrādāti atbilstoši [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 7. punktā noteiktajai pašvaldības funkcijai veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta sacensību organizēšanai.  5.2. Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | 6.1. Saistošo noteikumu izpildi nodrošina Līvānu novada Centrālā pārvalde.  6.2. Nav paredzēta jaunu institūciju izveide, esošo likvidācija, reorganizācija, vai jaunu darba vietu izveide. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošajiem normatīvajiem aktiem. |
| 8. Izstrādes gaitā veiktās konsultācijas ar privātpersonām un institūcijām | 8.1. Ievērojot Pašvaldību likuma 46.panta trešo daļu saistošo noteikumu projekts publicējams pašvaldības mājaslapā sabiedrības viedokļa noskaidrošanai. |

Līvānu novada pašvaldības domes priekšsēdētājs A. Vaivods